Lav et referat af nedenstående tekst:

Tekst:
Halvdelen af fårene på en gård i Støvring har i de seneste uger læmmet. Og et får har ydet en helt særlig præstation, for det har læmmet med femlinger. - Det er så meget sensation, at jeg har kun oplevet det én gang før i de 35 år, jeg har haft får, så det er altså ikke hverdagskost. Heller ikke i min besætning, siger Karsten Hansen. Han har 40 får, der læmmer, og normalt får de to til tre lam i gennemsnit, og det er allerede en hel del sammenlignet med normalen. Chancerne for overlevelse, når et får læmmer med fem lam, er mindre, da fåret ikke kan give nok føde. - Det må være vorherre, der har taget lidt fejl, fordi en ko har fire patter og får kun en kalv. Et får har to patter og får som regel mere end to lam. Så der må være et eller andet, der er smuttet i konstruktionen, da Vorherre skabte jorden, siger Karsten Hansen og griner. For det giver altså nogle problemer, når der er så mange om føden. Derfor har han været nødt til at bortadoptere det mindste lam i kuldet til et andet får i stalden, der nu har taget det til sig. Om et halvt år vil tre af de fem lam være klar til slagtning, mens de to skal læmme.

Referat:
Et af de rigtig effektive får på Karsten Hansens gård læmmede for et døgn siden med femlinger. Det er kun anden gang i hans 35 år som fåreavler, at han oplever det.